Anjelské žartíky - pokračovanie
Viete, ako vznikla mliečna dráha? Vraj, keď anjeli bojovali s čertmi, rozvírili zemský prach , ktorý sa vzniesol do neba...
	Kresťania veria, že Boh každému pri narodení pridelí anjela strážneho. Židov podľa Talmudu od chvíle, ako uzrú svetlo sveta, ochraňuje jedenásťtisíc anjelov. Čo ak skutočne máme na svojej pozemskej púti neviditeľných spievodcov, ktorí poznajú naše pocity, myšlienky, činy a keď treba, prídu nám na pomoc?       

K. P.: „Podľa sociologických výskumov v predvianočnom a vianočnom období častejšie dochádza v rodinách k hádkam. Každá rodina si vytvára svoje vlastné rituály a tradície, teda aj svoje Vianoce. Ak vás niečo neteší, nerobte to nasilu. Pre členov harmonickej rodiny nie je problém vydržať pár dní pokope. Ak sa aj trocha pohádajú, netreba to dramatizovať. Istá miera konfliktov je v každej rodine prirodzená. V súčasnosti je veľa rozvedených párov, rodičia si nachádzajú nových partnerov a niekedy je naozaj náročné, aby boli všetci spokojní. Treba mať na pamäti, že Vianoce by mali byť sviatkom pokoja a lásky.“
Začiatok roka sa už tradične spája s novoročnými predsavzatiami.
K.P.: „Na Silvestra určite nie je povinnosťou dávať si sľuby len preto, že sa o tom viac hovorí, alebo že si ich dávajú všetci naokolo. Chcela by som všetkým zaželať, aby si užili ten pravý zmysel Vianoc a podarilo sa im oslobodiť od všetkých stresov z nákupov, počítania kalórií alebo riešenia predsavzatí.“ 

Nepokazte si sviatky
Sú tu sviatky. Tak, ako každý rok krásne, ale aj vyčerpávajúce. Recept na zaručene šťastné Vianoce má každý vo svojich rukách. Problémy týkajúce sa sviatočných dní pomáha riešiť aj psychologička Katarína Probstová.
Mnohí ľudia práve na Vianoce a koncom roka podliehajú depresívnym náladám. Linky dôvery sú obsadené nešťastnými telefonátmi...
K. P.: „Odborníci na duševné zdravie naozaj každoročne na Vianoce a na Silvestra zaznamenávajú nárast depresií a samovrážd. Ľudia si v tomto období môžu viac uvedomovať svoju osamelosť, niektorí problémy s peniazmi, pri rodinných stretnutiach môže narastať napätie v rodine. S príchodom nového roka ľudia zvyknú prehodnocovať rok minulý a nemusí to byť vždy príjemné.“
Na Vianoce by mala byť celá rodina spolu. To môže byť tiež paradoxne príčina hádok či nevydarených sviatkov.

Výskumníci s prekvapením zistili, že poverčivosť máme v krvi a dedíme ju z generácie na generáciu. A to už od čias, keď praveký človek zistil, že sama príroda mu zjavuje, čo sa môže stať a ako sa má chrániť.
Poverčivosť priamo súvisí s iracionálnou stránkou nášho vedomia. Je výsledkom prainštinktov a človeka sprevádza celými dejinami ľudstva. Preto ju neodstránia ani revolučné poznatky.
Poverčivosť má však v sebe aj racionálnu príčinu:
Rozbité zrkadlo – sedem rokov nešťastia
Prvé zrkadlo vzniklo 1500 rokov pre Kristom. Jeho pôsobenie na ľudí bolo také ohromujúce, že mu začali pripisovať magické účinky. Napríklad, že ak rozbijeme zrkadlo, rozbijeme vlastne svoje druhé ja.
Rozsypaná soľ znamená nešťastie
Od nepamäti bola soľ najvzácnejšou požívatinou, volali ju bielym zlatom. Vzácnosť ju predurčila aj na obetné oltáre. A to už bol iba krôčik k magickej sile soli. 
Čierna mačka prináša nešťastie
V starom Egypte bola mačka posvätným zvieraťom, no u nás sa v stredoveku na ňu menili strigy. Odjakživa bolo teda jasné, že na mačku si treba dávať pozor.
Číslo 7 je biblické šťastné číslo
Na siedmy deň dokončil Boh stvorenie sveta. Na siedmy deň sa holubica vrátila na Noeho archu. Na svete bolo sedem divov sveta, sedem smrteľných hriechov... Treba viac dôkazov?
Štvorlístok pre šťastie
V jeho podobe s krížom videli ľudia boží znak, symbol Kristovho kríža.
Kominár prináša šťastie
V sadzi sa rozplývali strigy a démoni. Jediný, kto ich vedel odstrániť, bol kominár.
Stačilo sa ho vraj dotknúť...
Prekrížené prsty proti krivej prísahe
Tento zvyk je veľmi bežný najmä v Amerike. Ľudia oddávna veria, že blesk alebo prekliatie, ktoré má po krivej prísahe nasledovať, sa po tomto jednoduchom kríži zvedie do zeme ako po hromozvode...
Dodnes si napríklad pripíjame na zdravie, štrngáme pritom pohármi, hoci netušíme prečo. Poverčivosť máme jednoducho v krvi!

Vianočné koláčiky
Suroviny: 350g masla, 200g cukru, 200g keksov, 35g škorice, 2 vajcia, folia
Pracovný postup: Maslo pomaly roztopíme a nacháme vychladnúť. Cukor vymiešame s vajcami a so škoricou, pridáme k maslu. Keksy polámeme na drobné kúsky a premiešame so zmesou cukru, vajec a masla. Formu vyložíme fóliou a rozotrieme na ňu cesto na hrúbku 1 cm. Odložíme do chladničky a necháme stáť cez noc. Formičkami z cesta vykrajujeme rôzne tvary – hviezdičky, stromčeky, anjelikov... Podávame ku káve alebo k čaju.

Škoricové pralinky
Suroviny: 125 ml smotany na šľahanie, 200g čokolády na varenie, 30g rastlinného tuku na pečenie,
¼ ČL mletej škorice, 1PL kakaa, na obal potrebujeme 2PL práškového cukru, ½ ČL mletej škorice
Pracovný postup: Smotanu zohrejeme do bodu varu, odstavíme, pridáme kakao, polámanú čokoládu a necháme ju rozpustiť. Primiešame tuk, škoricu a necháme asi 1 hodinu v chladničke stuhnúť. Z vychladnutej hmoty tvarujeme guľky a obalíme ich v zmesi práškového cukru a mletej škorice. Uložíme do chladu a vyberieme až tesne pred podávaním.

Vanilkové pečivo
Suroviny: 140g masla, 70g lieskových orieškov, 50g práškového cukru, 210g hladkej múky, 3 balíčky vanilínového cukru, 2 PL práškového cukru na obalenie
Pracovný postup: Lieskové oriešky zomelieme, zmiešame so zmäknutým maslom, s práškovým cukrom a hladkou múkou. Cesto zabalíme do fólie a dáme na noc do chladničky. Z cesta vytvarujeme šúľok na hrúbku prsta a nakrájame asi na 5 cm dlhé kúsky. Z nich formujeme rožky a ukladáme ich na plech vyložený papierom na pečenie. V rúre vyhriatej na 175 C pečieme asi 20 minút. Hotové rožky ešte teplé 
obalíme v zmesi vanilínového
a práškového cukru.

Keksové rezy
Suroviny: 4 balíčky BB keksov, z toho 2 biele a 2 kakaové
Plnka: Z 3 žĺtkov, zo 4 dl mlieka a z 80 gramov hladkej múky uvaríme krém a dáme ho vychladnúť. 250 gramov masla, 1 vanilínový cukor a 200 gramov práškového cukru vymiešame a zmiešame s krémom.
Pracovný postup: Na plech poukladáme BB keksy. Prvú vrstvu tvoria kakaové, druhú biele, tretiu kakaové a poslednú opäť biele. Postupujeme spôsobom: keksy – plnka – keksy – plnka – keksy – plnka - keksy. Navrstvíme, poslednú bielu vrstvu potrieme trochou krému a nakoniec celý koláč polejeme čakoládovou polevou. V chlade necháme 24 hodín odmäknúť.

Prechladnutie a chrípka
Prechladnutie je najčastejšia infekčné ochorenie na svete. Chrípka je ochorenie veľmi podobné prechladnutiu, niekedy sú príznaky rovnaké, ale chrípka má často silnejšiu intenzitu a príznaky pretrvávajú dlhšie. Objavujú sa najčastejšie na jeseň alebo v zime. Prechladnutie a chrípku vyvolávajú vírusy. Vírusy prechladnutia a chrípky napádajú nos, nosové dutiny, hrdlo a horné dýchacie cesty (hltan a priedušky). Prenášajú sa kvapôčkami infikovanými vírusmi, ktoré sa dostávajú do okolia kašľaním, kýchaním alebo pri rozprávaní. Do organizmu vstupujú vdýchnutím alebo cez sliznicu nosa, hrdla alebo oka.
Obvyklé príznaky – smrkanie, upchaný nos, kýchanie, bolesti hrdla, kašeľ a zvýšená telesná teplota sa objavujú 1. až 4. deň po kontakte s vírusom a trvajú v priemere 5 až 7 dní. Pri prechladnutí sú príznaky oveľa miernejšie, spravidla nevyžadujú osobitnú lekársku pomoc. Chrípka je vážnejšie ochorenie a jej príznaky sa objavujú náhle a postihujú celé telo. Chrípka môže niekedy vyvolať komplikácie, ktoré môžu vážne ohroziť život najmä malých detí, starších osôb alebo chronických pacientov s oslabeným imunitným systémom. Preto je dôležité naučiť sa odlišovať prechladnutie od chrípky. 

Príznaky chrípky
U dospelých:
· vysoká teplota nad 39ºC, občas sprevádzaná triaškou
· bolesti svalov a kĺbov
· vyčerpanosť
· kašeľ
· bolesti hlavy
· smrkanie
· bolesti hrdla.
U detí
Príznaky chrípky u detí sú podobné ako príznaky u dospelých. Deti majú však vyššiu teplotu. U detí predškolského veku sa dá ťažko určiť na prvý pohľad, či ide o chrípku, lebo podobné príznaky môžu vyvolať aj iné vírusy.

Čo je prechladnutie?
- prechladnutie je miernejšia infekcia nosa a hrdla, ktorá trvá najviac týždeň – vyvolávajú ju vírusy, a to najčastejšie adeno a  rhino vírusy
- menšie deti, ktoré chodia do materskej školy, alebo len začali chodiť do školy, kvôli každodennému kontaktu s ostatnými deťmi a aj preto, že ich imunitný systém ešte  nie je úplne vyvinutý, bývajú prechladnuté aj dvanásťkrát do roka.
- staršie deti majú dokonalejší imunitný systém, a preto sa u nich prechladnutie objavuje niekoľkokrát do roka.
- dospelí bývajú prechladnutí v priemere 2-3 krát do roka.
-   u fajčiarov sa prechladnutie objavuje častejšie a s výraznejšími príznakmi

Komplikácie zapríčinené chrípkou
Chrípka je vážnejšie ochorenie ako prechladnutie a môže byť fatálna( končí smrťou) pre starších ľudí, osoby s chronickými chorobami a osoby so slabším imunitným systémom. Najčastejšie komplikácie sú:
· zápal pľúc vyvolaný vírusom influenzy
· bakteriálny zápal pľúc 
· bronchitída
· myokarditída ( zápal srdcového svalu) i perikarditída ( zápal osrdcovníka)
· zápal ucha
· zápal dutín
· Reyov syndróm u detí, ktoré v čase užívania liekov, obsahujúcich kyselinu acetylsalicylovú, majú chrípku
· febrilné konvulzie ( kŕče) ako následok vysokej teploty u detí mladších ako tri roky.
· U ľudí s astmou a inými chronickými ochoreniami pľúc môže dôjsť k zhoršeniu obvyklých príznakov a k zvýšeniu rizika vzniku zápalu pľúc. 
Ako predchádzať prechladnutiu a chrípke?
Kým proti chrípke sa môžete zaočkovať, prechladnutiu sa dá, žiaľ, veľmi ťažko zabrániť. Nasledujúce rady budú užitočné pri prevencii prechladnutia aj chrípky:
· Vyhýbajte sa pobytu v uzavretých priestoroch, v ktorých sa nachádza veľa ľudí
· Vyhýbajte sa blízkemu kontaktu s osobami, ktoré sú prechladnuté alebo majú chrípku, najmä prvé dva - tri dni.
· Umývajte si často ruky, najmä po podaní si rúk alebo po kontakte s predmetmi, ktoré používa chorý človek.
· Držte ruky ďalej od nosa a očí.
· Nepoužívajte uteráky, ktoré používa chorý človek.
· Ak sú vaše deti prechladnuté, alebo majú chrípku, po skončení hry umyte hračky .
· Vetrajte a ovlažujte priestory, v ktorých sa nachádzate.
· Obohaťte stravu čerstvým ovocím a zeleninou.
· Dajte sa zaočkovať sa proti chrípke.
 
Ak ste prechladnutý alebo máte chrípku,  berte ohľad na ostatných:
· Zakryte si nos a ústa, keď kašlete alebo kýchate. 
· Používajte jednorazové papierové vreckovky a po použití ich hneď zahoďte. 
Očkovanie proti chrípke
Najlepší spôsob prevencie proti chrípke je očkovanie, ktoré sa robí od začiatku októbra do polovice novembra. Očkovať sa je potrebné každý rok, lebo vírusy influenzy rýchlo mutujú, a preto kvôli ochrane pred novými typmi chrípky sa vyvíjajú nové očkovacie látky. Očkovacia látka nemôže vyvolať chrípku, ale môžete sa niekoľko dní cítiť ako chorý a slabý, alebo dokonca mať mierne zvýšenú teplotu, silnejšie reakcie sú výnimočné a zriedkavé. Na mieste vpichu sa môže objaviť bolesť, opuch a začervenanie, ktoré spravidla po dvoch dňoch vymizne.

Ekologické okienko

Ekologické okienko
O kráľovstve Matky Prírody

O kráľovstve Matky Prírody

Kde bolo, tam bolo, bolo jedno veľké kráľovstvo. Volalo sa Zem. V tom kráľovstve vládla múdra kráľovná, Matka Príroda, so svojimi štyrmi dcérami.
Najstaršia kráľovská dcéra sa volala Jar. Všetci ju mali radi. Všade, kam vkročila, prinášala nový život, radosť a pohodu. Najradšej nosila zelené šaty, krásne ako svieža jarná príroda. V jej teplom náručí pučali stromy, rozkvitali prvé jarné kvety, vtáčatá veselo štebotali a tešili sa zo svojich mláďat. Zvieratá sa kúpali v kvapkách jarného dáždika.
Druhá kráľovská dcéra sa volala Leto. Bola milá, usmiata, opálená od teplého letného slniečka. Najradšej nosila šaty z červených divých makov. Všetci ju mali radi, lebo keď vládla ona, dorastali mláďatká a celý kraj voňal krásnymi lúčnymi kvetmi, nad ktorými veselo poletovali včielky a motýle. Všade bolo teplo, pokoj a pohoda.
Tretia kráľovská dcéra sa volala Jeseň. Najradšej nosila pestrofarebné, zlatom pretkávané šaty z opadaného lístia. Bola veľmi hrdá a bohatá. Ale aj napriek tomu ju mali všetci radi. Keď vládla ona, zem dávala bohatú úrodu – dozreté plody stromov, dozreté semená tráv, kvetov a kríkov, ktoré vietor rozsieval po horách, lúkach a dolinách. Zvieratká si chystali zásoby, lebo vedeli, že po jeseni vezme do rúk panovnícke žezlo najmladšia kráľovská dcéra – Zima.
Aj Zimu mali v kráľovstve radi. Bola vážna a mrazivá. Najradšej nosila biele šaty zo snehových vločiek a ľadových cencúľov. Všade, kam vkročila, rozsievala celé kopy snehu, ktorý prikrýval ako teplá perina lúky, lesy, kopce aj doliny. Zem pod snehom odpočívala a naberala novú silu. Všade vládol pokoj a pohoda.
Matka Príroda bola pyšná na svoje kráľovstvo plné krásnych lesov, čistých potokov a riek. Bola pyšná na svoje štyri dcéry, ktoré múdro vládli v krajine.

	Kde bolo, tam bolo, bolo jedno veľké kráľovstvo. Volalo sa Zem. V tom kráľovstve vládla múdra kráľovná, Matka Príroda, so svojimi štyrmi dcérami.
	Najstaršia kráľovská dcéra sa volala Jar. Všetci ju mali radi. Všade, kam vkročila, prinášala nový život, radosť a pohodu. Najradšej nosila zelené šaty, krásne ako svieža jarná príroda.  V jej teplom náručí pučali stromy, rozkvitali prvé jarné kvety, vtáčatá veselo štebotali a tešili sa zo svojich mláďat. Zvieratá sa kúpali v kvapkách jarného dáždika.
	Druhá kráľovská dcéra sa volala Leto. Bola milá, usmiata, opálená od teplého letného slniečka. Najradšej nosila šaty z červených divých makov. Všetci ju mali radi, lebo keď vládla ona, dorastali mláďatká a celý kraj voňal krásnymi  lúčnymi kvetmi, nad ktorými veselo poletovali včielky a motýle. Všade bolo teplo, pokoj a pohoda.
	Tretia kráľovská dcéra sa volala Jeseň. Najradšej nosila pestrofarebné, zlatom pretkávané šaty z opadaného lístia. Bola veľmi hrdá a bohatá. Ale aj napriek tomu ju mali všetci radi. Keď vládla ona, zem dávala bohatú úrodu – dozreté plody stromov, dozreté semená tráv, kvetov a kríkov, ktoré vietor rozsieval po horách, lúkach a dolinách. Zvieratká si chystali zásoby, lebo vedeli, že po jeseni vezme do rúk panovnícke žezlo najmladšia kráľovská dcéra – Zima. Aj Zimu mali v kráľovstve radi. Bola vážna  a mrazivá. Najradšej nosila biele šaty zo snehových vločiek a ľadových cencúľov. Všade, kam vkročila, rozsievala celé kopy snehu, ktorý prikrýval ako teplá perina lúky, lesy, kopce aj doliny. Zem pod snehom odpočívala a naberala novú silu. Všade vládol pokoj a pohoda.

Raz prišiel do kráľovstva Matky Prírody človek. Napil sa čistej vody z potoka, nadýchal sa čerstvého vzduchu, poobzeral sa okolo seba a keď videl všetku tú krásu, povedal si: „Tu chcem žiť!“ Postavil si dom, k nemu urobil cestu, po ktorej prišli ďalší ľudia. Kus po kuse uberali Matke Prírode z jej kráľovstva. Rúbali stromy, stavali si dediny, mestá, neskôr továrne. Vyrábali rôzne nástroje a stroje, ktoré ľuďom pomáhali, ale ubližovali prírode. Voda v potokoch a riekach už nebola čistá, plná rýb a vodných živočíchov. Bola mútna, plná odpadkov a chemikálií. Zapríčinili to ľudia. Vtáci odleteli a zvieratá ušli čo najďalej od ľudských príbytkov, lebo sa báli pušiek, ktoré vymysleli ľudia. Aj stromy v lese boli choré, nedvíhali svoje zelené konáre hrdo k oblohe ako kedysi. Ich konáre boli holé, bez listov. Aj toto zapríčinili ľudia. Vzduch bol ťažký, plný dymu z tovární a z výfukov áut. Ľudské mláďatá - deti nemali čo dýchať, nemali sa kde hrať. Zrazu ľudia začali hľadať prírodu, jej krásu, čisté potoky, svieži vzduch. Ale Matke Prírode z jej kráľovstva už ostali len omrvinky

Otestujte sa
Dokážete krotiť svoj temperament?

1. Kedy sa u vás najviac prejaví skrytý temperament?
a) keď stojím na vrchole hory, odkiaľ vidím nádhernú panorámu krajiny
b) ak môžem objať objekt môjho usilovného flirtu konečne v náručí
c) keď ma niekto pripravil podvodom o veľkú sumu peňazí
d) keď mi niekto ide na nervy
2. Ak ste v zamestnaní/ v škole obvinený/á z toho, že vašou vinou vznikla nejaká hrubá chyba, ako sa zachováte?
a) preskúmam celú vec a dokážem svoju nevinu
b) nepoviem ani slovo a som v hĺbke duše urazený/á
c) ospravedlním sa, aj keď viem, že to nie je moja vina
d) reagujem na to sarkastickými poznámkami, ktoré celú vec uľahčia
3. Kedy najviac pociťujete vzrušenie z rýchlosti?
a) pri jazde na lyžiach alebo na bicykli
b) ak môžem šliapnuť na plyn v rýchlom aute na diaľnici
c) pri pohľade na Grand Prix automobilu F1 v televízii
d) keď musím predbehnúť autobus alebo trolejbus
4. Kedy máte chuť preraziť hlavou múr?
a) ak je stena papierová
b) keď vo mne prevláda pocit bezmocnosti
c) ak mám pocit, že som plný/á energie
d) ak je už v stene veľká diera
5. Akým spôsobom dávate najavo, že sa hneváte?
a) mlčaním
b) prudkými slovnými narážkami
c) vecným riešením problému, ktorý nerozvinie spor do nežiaducich rozmerov
d) nijako, nenávidím spory a hnev

       

6. Ako sa pozeráte na strážcu poriadku a zákona?
a) s úctou
b) s veľkou úctou
c) s pohŕdaním
d) s opovrhnutím
7. Kedy najradšej urazíte šéfa?
a) v úzkom kruhu pod vplyvom alkoholu
b) ak chcem pomstiť jeho predchádzajúcu urážku
c) dvojzmyselnou narážkou
d) zoožieram sa v sebe a ovládnem sa za každú cenu
8. Ako sa vysporiadate s vlastnou agresivitou?
a) zhlboka sa nadýchnem a bojujem sám so sebou
b) pokojne sa odreagujem a je mi jedno, na kom
c) keď to na mňa príde, odreagujem sa na niekom, na kom si to môžem dovoliť
d) zožieram sa v sebe a ovládnem sa za každú cenu
9. Čo podľa vás znamená knižný výraz „horúca krv“?
a) ľúbostný príbeh
b) krvavý horor
c) poviedka o študentských rebeloch
d) historický krvavý režim

Vyhodnotenie:
číslo	A  B  C  D
1	6   0   3   9
2	0   6   9   3
3	6   9   3   0
4	3   9   6   0
5	6   9   0   3
6	3   0   9   6
7	6   9   0   3
8	0   9   6   3
9	9   6   3   0

0 - 19 bodov: Vaše sebaovládanie vám nedovolí žiadny výkyv. Ak vás má čokoľvek zlákať k mimoriadnemu konaniu, treba na to obrovskú provokáciu. Aj tak zostane vaša reakcia premyslená a adekvátna danej situácii. Zostanete na úrovni, nestrácate pokoj a trpezlivosť. Váš pohľad je jasný a smeruje k jedinému cieľu.

62 – 81 bodov: Keď vo vás prevládne temperament, ste neudržateľný/á. Prudké pohnutie mysle vám zahmlí mozog a dokážete myslieť len vášnivo. Reagujete spontánne a provokujete. Vaša studnica skúseností vám prikazuje pokoj, ostáva však nevypočutá. Reagujete úplne inak, len nie hlavou.

41 – 61 bodov: Keď sa váš temperament dostane do varu, má vaše obecenstvo o zábavu postarané. Vnútorná disciplína vám velí „zachovaj pokoj“. Bojujete sám so sebou a na čele vám vyráža studený pot. Ako to dopadne, to sa nevie. Príliš si s vami pohráva vlastné vnútro a skryté pocity.

Prečo pijete?“ vyzvedá sa psychológ spoločensky unaveného muža. Ten mu odvetí: „Pretože veľmi trpím.“ „Ako sa to prejavuje?“ dobiedza lekár. „Nuž, zle chodím“. „A prečo sa tak deje?“ „Mám ploché nohy a zem je guľatá“, vyhlási muž.

Sťažuje sa dôchodca rovesníkovi: „Mám ti čoraz väčšie potiaže s pitím piva.“ „A čo sa deje, nebodaj je príčinou zdravíčko?“ „Nie, sú v tom peniaze.“

„Zbadala pani učiteľka, že som ti s úlohami pomáhala?“ pýta sa babka vnuka.
„Nezbadala, ale vyhlásila, že som čoraz sprostejší.“

Pani učiteľka sa spýtala detí, čo je vietor.  Móricko vyskočil a vyhlásil: „Je to obyčajný vzduch, ktorý sa ponáhľa.“

Leží mucha na chrbte a trepe nožičkami. Letí okolo nej druhá a pýta sa: „Aerobik?“ „Nie, Biolit.“

Prijímací text do blázinca
Počas návštevy v blázinci sa pýta návštevník riaditeľa, podľa akých kritérií bude rozhodnuté, či niekto bude zatvorený alebo nie.
Riaditeľ vysvetľuje:
 "No, my napustíme vaňu vodou, dáme kandidátovi lyžičku, hrnček a vedro a poprosíme ho, aby vaňu vyprázdnil."
Návštevník hovorí:
"Aha, rozumiem, normálny človek vezme vedro, aby to išlo rýchlejšie, že?"
Riaditeľ:
"Nie, normálny človek vytiahne špunt... Chcete izbu s balkónom alebo bez?"

Dôležité informácie

Záverečná skúška
Trieda 3.A – učebný odbor rybár, mechanik opravár PT RV
-klasifikačná porada				13. jún 2008
-písomná časť záverečnej skúšky			20. jún 2008
-praktická časť záverečnej skúšky			23. jún 2008
-teoretická časť záverečnej skúšky			24. jún 2008
-voľno pred skúškou				17. - 19. jún 2008

Maturitná skúška
Trieda 2.C –študijný odbor rybárstvo a životné prostredie
•	externá časť a písomná forma internej časti maturitnej skúšky zo SJL	11. marec 2008
•	externá časť maturitnej skúšky z ANJ			12. marec 2008
•	praktická forma maturitnej skúšky 			19. máj 2008
•	ústna forma maturitnej skúšky 				27. máj 2008 klasifikačná porada					16. máj 2008

Ďalšie celoškolské akcie
Konzultačné hodiny pre rodičov			termín: dvakrát ročne
					zodp.: RŠ, triedni učitelia
Prijímacie konanie				termín: máj, jún 2008
Účelové cvičenia pre triedy 1.A, 2.A		termín: raz za polrok
					zodp.: Ing. Chorváth, Mgr. Harielová
Kurz na ochranu človeka a prírody pre triedu 3.A	termín: máj 2008
					zodp. RNDr. Vanková
Futbalový turnaj				termín: december 2007
					zodp. Ing. Chorváth

Dôležité telefónne čísla
Linka detskej istoty(Unicef) 0800 500 500
24 hodín denne, 365 dní v roku, pre celé Slovensko, bezplatná, anonymná. Na Linku detskej istoty sa môžu obrátiť i dospelí – rodičia, pedagógovia, zdravotníci.
Rodičovská Linka detskej istoty 0800 500 500
každú stredu od 14.00 do 20.00 hod. Dospelí – rodičia, príbuzní, pedagógovia, zdravotníci a všetci, ktorým osud detí nie je ľahostajný, sa môžu obrátiť na odborníka z oblasti detskej psychológie.
Sociálno-právna poradňa 0800 500 500
vo štvrtok a v sobotu od 14.00 do 20.00 hod. Je pripravená riešiť problémy sociálneho a právneho charakteru, poskytnúť informácie, prípadne zabezpečiť ďalšie služby aj pre rodičov a dospelých volajúcich v mene dieťaťa.
Internetová linka detskej istoty 
každý deň vrátane víkendov a sviatkov od 17.00 hod. do 21.00 hod. Je pre tých, čo sa chcú poradiť online formou chatu na stránke www.pokec.sk
Linka dôvery
je bezplatná, anonymná, funguje nepretržite. Mobilná linka: 0905 290 150. Pevná linka: Bratislava: 02/ 4446 06 06 (nonstop), Humenné: pondelok až piatok od 7.00 do 15.30 hod., 057/ 7754 749, Nitra: nonstop 037/ 6523 222, Košice: nonstop 055/ 6441 155, Prešov: pondelok až piatok od 7.00 do 15.30 hod. 051/ 7731 000 
Mokrá linka: 0904 394 736 – základné informácie v oblasti pomočovania detí, kontakt na odborníkov, ktorí sa zaoberajú liečbou pomočovania, pondelok a streda od 15.00 do 17.00 hod.
Detská linka záchrany
Bratislava 0800 123 232, Banská Bystrica 0820 434 343 – linka pre deti a dospievajúcich, ktorí sa potrebujú poradiť, zdôveriť, pomôcť kamarátovi, ktorí prežívajú týranie či sexuálne zneužívanie.
Linka detskej dôvery0800 117 878 (celé Slovensko) Je pre deti do 18 rokov vždy od 15.00 hod. do 21.00 hod. v pracovných dňoch. Pre každého, komu niekto ubližuje, kto sa potrebuje zdôveriť, kto má problém v škole, v rodine, s drogami, kto chce pomôcť kamarátovi a nevie ako. Košice 048/ 4146 777 (nonstop). 
Užitočné internetové adresy: www.ochranadeti.sk, nasarodina.sk,
www.radost.sk, www.predys.szm.sk